b'\n_START_ARTICLE_\nAlexandria Ocasio-Cortez\n_START_SECTION_\nLiv\n_START_PARAGRAPH_\nOcasio-Cortez har puertoricanske r\xc3\xb8dder. Hendes mor kommer fra Puerto Rico,  faren er butiksejer i South Bronx. Hun er f\xc3\xb8dt i Bronx, en af de fattigste bydele i New York City, flyttede Alexandria Ocasio-Cortez i sine unge \xc3\xa5r til den velhavende forstad Yorktown. P\xc3\xa5 High school vandt hun andenpladsen med et mikrobiologisk forskningsprojekt ved en international videnskabskonkurrence for unge._NEWLINE_Hun arbejdede fra 2008 til 2009 for US-Senator Ted Kennedy med indvandring som speciale. 2011 fik hun en bachelorgrad i \xc3\xb8konomi og internationale relationer ved Boston University. Efter afslutningen af sit studium vendte hun tilbage til Bronx, hvor hun arbejdede i morens bar som tjener. Ved siden af arbejdede hun som l\xc3\xa6rer ved den almennyttige organisation National Hispanic Institute. Under pr\xc3\xa6sidentvalgkampen i 2016 arbejdede hun som organisator for senator Bernie Sanders,\n_START_SECTION_\nPolitisk karriere\n_START_PARAGRAPH_\nI sit boligkvarter i Bronx var hun politisk aktiv og medlem af \xe2\x80\x9eDemocratic Socialists of America\xe2\x80\x9c. Forskellige interessegrupper som \xe2\x80\x9eMove On\xe2\x80\x9c, \xe2\x80\x9eBrand New Congress\xe2\x80\x9c, \xe2\x80\x9eJustice Democrats\xe2\x80\x9c, \xe2\x80\x9eBlack Lives Matter\xe2\x80\x9c og \xe2\x80\x9eDemocracy for America\xe2\x80\x9c, st\xc3\xb8tter hendes kandidatur ved midtvejsvalget 2018. I 2017 lancerede hun s\xc3\xa5 sin egen kampagne for at overtage Joseph Crowleys kandidatur. Ingen havde forudset, at hun kunne v\xc3\xa6re en trussel for den dobbelt s\xc3\xa5 gamle Joseph Crowley, der har siddet i Kongressen fra 1999 og var kandidat til at tage over fra Nancy Pelosi som Demokraternes leder i Repr\xc3\xa6sentanternes hus. Det var n\xc3\xb8dvendigt at f\xc3\xa5 1250 underskrifter for at kunne stille op, men hun fik mod alle forventninger 5000 underskrifter. Den 26.\xc2\xa0juni 2018 vandt hun uventet det parti-interne prim\xc3\xa6rvalg i New Yorks 14. kongresvalgdistrikt. Hendes motto lyder: \xe2\x80\x9eJeg kan ikke udfordre de store penge med flere penge, men m\xc3\xa5 sl\xc3\xa5 modstanderen p\xc3\xa5 en helt anden m\xc3\xa5de\xe2\x80\x9c. Mens Crowley i sin valgkamp brugte 3,4 mio dollar, havde hun indsamlet 300.000\xc2\xa0$. Hun agiterer blandt andet for en statslig sundhedsforsikring til alle, boliger som en menneskeret og afskaffelse af immigrationspoliti-korpset ICE. _NEWLINE_Den 6. november 2018 ved valget til Repr\xc3\xa6sentanternes Hus, vandt hun over den republikanske kandidat Anthony Pappas.'